|  |  |
| --- | --- |
| **ΕΦΟΡΕΥΤΙΚΗ ΕΠΙΤΡΟΠΗ**  **ΓΙΑ ΤΗΝ ΑΝΑΔΕΙΞΗ ΤΩΝ ΕΚΠΡΟΣΩΠΩΝ ΤΩΝ ΜΕΛΩΝ Ε.Τ.Ε.Π.**  **ΣΤΗ ΣΥΝΕΛΕΥΣΗ ΤΟΥ ΤΜΗΜΑΤΟΣ ΙΑΤΡΙΚΩΝ ΕΡΓΑΣΤΗΡΙΩΝ**  **ΤΗΣ Σ.Ε.Υ.Π. ΤΟΥ Τ.Ε.Ι. ΘΕΣΣΑΛΙΑΣ** |  |

**ΠΡΑΚΤΙΚΟ ΕΦΟΡΕΥΤΙΚΗΣ ΕΠΙΤΡΟΠΗΣ**

**2/11-12-2018**

Στη Λάρισα σήμερα, **11** **Δεκεμβρίου 2018**, ημέρα Τρίτη και ώρα **13:30**, η Τριμελής Εφορευτική Επιτροπή διεξαγωγής της εκλογικής διαδικασίας για την ανάδειξη των εκπροσώπων Ε.Τ.Ε.Π.. στη Συνέλευση του Τμήματος Ιατρικών Εργαστηρίων της Σχολής Ε.Υ.Π. του ΤΕΙ Θεσσαλίας, η οποία συγκροτήθηκε με την αρ. πρωτ. 1443/07-12-2018 απόφαση του Προέδρου του Τμήματος Ιατρικών Εργαστηρίων της Σχολής Ε.Υ.Π. του ΤΕΙ Θεσσαλίας.

Παρόντα είναι και τα τρία (3) τακτικά μέλη της επιτροπής:

1. Δολαπτσής Απόστολος, μέλος Ε.Τ.Ε.Π. του Τμήματος Τεχνολόγων Γεωπόνων, ως πρόεδρος

2. Γεωργίου Παντελής, μέλος Ε.Τ.Ε.Π. της Σχολής Διοίκησης και Οικονομίας

3. Ακριβούλης Σπυρίδων, μέλος Ε.Τ.Ε.Π. του Τμήματος Μηχανολόγων Μηχανικών Τ.Ε.

Χρέη γραμματέα κατά τη συνεδρίαση ασκεί ο Γεωργίου Παντελής.

Ο Πρόεδρος της Εφορευτικής Επιτροπής ενημερώνει τα μέλη ότι το θέμα της συνεδρίασης είναι ο καθορισμός τεχνικών λεπτομερειών για την εκλογική διαδικασία ανάδειξης των εκπροσώπων των μελών Ε.Τ.Ε.Π. στην Συνέλευση του Τμήματος Ιατρικών Εργαστηρίων.

Μετά από εκτενή διαλογική συζήτηση η Εφορευτική Επιτροπή έχοντας υπόψη:

1. την με αρ. 153348/Ζ1/15-9-2017 (ΦΕΚ Β΄3255) Υπουργική Απόφαση, με θέμα: «Τρόπος διεξαγωγής των εκλογικών διαδικασιών για την ανάδειξη των μονοπρόσωπων οργάνων των Α.Ε.Ι. και διαδικασία ορισμού και ανάδειξης εκπροσώπων των μελών Ε.Ε.Π., Ε.ΔΙ.Π. και Ε.Τ.Ε.Π., των διοικητικών υπαλλήλων και των φοιτητών στα συλλογικά όργανα των Α.Ε.Ι. κατά την πρώτη εφαρμογή του ν. 4485/2017 (Α΄114)» και ειδικότερα τις διατάξεις του άρθρου 9 «Ανάδειξη εκπροσώπων»,
2. την με αρ. 191014/Ζ1/7-11-2017 (ΦΕΚ Β΄3969) Υπουργική Απόφαση, με θέμα: «Τροποποίηση της αριθμ. 153348/Ζ1/15-9-2017 (Β΄3255) υπουργικής απόφασης με θέμα «Τρόπος διεξαγωγής των εκλογικών διαδικασιών για την ανάδειξη των μονοπρόσωπων οργάνων των Α.Ε.Ι. και διαδικασία ορισμού και ανάδειξης εκπροσώπων των μελών Ε.Ε.Π., Ε.ΔΙ.Π. και Ε.Τ.Ε.Π. των διοικητικών υπαλλήλων και των φοιτητών στα συλλογικά όργανα των Α.Ε.Ι. κατά την πρώτη εφαρμογή του Ν.4485/2017 (Α΄114)»,
3. την με αρ. πρωτ. 1405/28-11-2018 προκήρυξη εκλογών του Προέδρου του Τμήματος Ιατρικών Εργαστηρίων της Σ.Ε.Υ.Π. για την ανάδειξη εκπροσώπων Ειδικού Τεχνικού Εργαστηριακού Προσωπικού (Ε.Τ.Ε.Π.) για τη συγκρότηση της Συνέλευσης του Τμήματος Ιατρικών Εργαστηρίων
4. την με αρ. 6654/29-11-2018 απόφαση του Πρύτανη του Τ.Ε.Ι. Θεσσαλίας σχετικά με την οριστικοποίηση του εκλογικού καταλόγου για τη διενέργεια εκλογών ανάδειξης εκπροσώπου ΕΤΕΠ στη Συνέλευση του Τμήματος Ιατρικών Εργαστηρίωντης Σχολής Ε.Υ.Π.,
5. την με αρ. πρωτ. 1443/07-12-2018 απόφαση του Προέδρου του Τμήματος Ιατρικών Εργαστηρίων της Σ.Ε.Υ.Π. σχετικά με ορισμό τριμελούς εφορευτικής επιτροπής για τη διεξαγωγή εκλογών ανάδειξης εκπροσώπου των μελών Ειδικού Τεχνικού Εργαστηριακού Προσωπικού (Ε.Τ.Ε.Π.) στη Συνέλευση του Τμήματος Ιατρικών Εργαστηρίων της Σ.Ε.Υ.Π.
6. το αρ. 1/11-12-2018 πρακτικό της τριμελούς Εφορευτικής Επιτροπής με το οποίο ανακηρύσσονται υποψήφιοι για τη θέση του εκπροσώπου των μελών Ε.Τ.Ε.Π. στη Συνέλευσητου Τμήματος Ιατρικών Εργαστηρίων της Σχολής Ε.Υ.Π., οι κ.κ. Λαμπρονίκου Μαρίνα και Αγναντής Χρήστος, μέλη Ε.Τ.Ε.Π. του Τμήματος Ιατρικών Εργαστηρίων,

**αποφασίζουμε ομόφωνα**

τον καθορισμό των τεχνικών λεπτομερειών για την εκλογική διαδικασία ανάδειξης των εκπροσώπων των μελών Ειδικού Τεχνικού Εργαστηριακού Προσωπικού (Ε.Τ.Ε.Π.) της Σ.Ε.Υ.Π. του Τ.Ε.Ι. Θεσσαλίας στη Συνέλευση του Τμήματος Ιατρικών Εργαστηρίων, ως ακολούθως:

**1.** Ορίζουμε ότι οι εκλογές για την ανάδειξη των εκπροσώπων των μελών Ε.Τ.Ε.Π. στη Συνέλευση του Τμήματος Ιατρικών Εργαστηρίων της Σχολής Ε.Υ.Π., θα διεξαχθούν με κάλπη την **Τετάρτη** στις **19 Δεκεμβρίου 2018** με ευθύνη της τριμελούς Εφορευτικής Επιτροπής (Ε.Ε.).

**2.** Ως τόπος ψηφοφορίας ορίζεται το γραφείο της Γραμματείας του Τμήματος.

**3.** Η ψηφοφορία θα διεξαχθεί κατά τις ώρες **10:00 - 12:00**, με δυνατότητα παράτασης μιας ώρας, σε περίπτωση που υπάρχουν ψηφοφόροι έξω από το εκλογικό τμήμα.

**4.** Σε περίπτωση επαναληπτικής ψηφοφορίας με κάλπη, σύμφωνα με τα οριζόμενα στις παρ. 3 & 4 του άρθρου 9 της ΥΑ 153348/Ζ1/15-09-2017 (ΦΕΚ 3255/Β/2017), αυτή θα διεξαχθεί την ακριβώς επόμενη εργάσιμη ημέρα, ήτοι στις 20 Δεκεμβρίου 2018 ημέρα Πέμπτη, στον ίδιο χώρο και τις ίδιες ώρες.

**5.** Οι υποψήφιοι μπορούν να παραιτηθούν από την υποψηφιότητά τους, με γραπτή δήλωσή τους, η οποία υποβάλλεται στην Εφορευτική Επιτροπή έως την έναρξη της διαδικασίας εκλογής. Οι δηλώσεις παραίτησης από την υποψηφιότητα πρωτοκολλούνται από τη Γραμματεία του Τμήματος, ώστε να προκύπτει η ημερομηνία υποβολής τους. Με ευθύνη της Γραμματείας του Τμήματος ενημερώνεται αμελλητί η εφορευτική επιτροπή για την υποβολή δήλωσης παραίτησης υποψηφίου, σύμφωνα με την παρ. 1 του άρθρου 2 και το εδ. β της παρ. 3 του άρθρου 9 της ΥΑ 153348/Ζ1/15-09-2017 (ΦΕΚ 3255/Β/2017).

Εφόσον, η δήλωση παραίτησης από την υποψηφιότητα υποβληθεί μετά την εκτύπωση των ψηφοδελτίων, τα ψηφοδέλτια αυτά δεν ανακαλούνται ούτε ακυρώνονται αλλά χρησιμοποιούνται κανονικά για τη διεξαγωγή της ψηφοφορίας. Στην περίπτωση αυτή, η Ε.Ε. οφείλει να ενημερώσει τους εκλογείς, με κάθε πρόσφορο μέσο (όπως η ανάρτηση σχετικής επισήμανσης σε εμφανές σημείο του εκλογικού τμήματος και η προφορική ενημέρωση εκάστου εκλογέα κατά την παραλαβή των ψηφοδελτίων), ότι ο υποψήφιος έχει αποσυρθεί από την εκλογική διαδικασία.

**6.** Το εκλογικό δικαίωμα ασκούν μόνο όσοι είναι εγγεγραμμένοι στον εκλογικό κατάλογο, με βάση τον οποίο διενεργούνται οι εκλογές και ο οποίος οριστικοποιήθηκε με την αρ. 6654/29-11-2018 απόφαση του Πρύτανη του Τ.Ε.Ι. που κοινοποιήθηκε ηλεκτρονικά σε όλα μέλη Ε.Τ.Ε.Π. και είναι αναρτημένος στον Ιστότοπο του Ιδρύματος.

**7**. Η ψηφοφορία διεξάγεται ενώπιον της Ε.Ε. με τη χρήση κάλπης για την εκλογή εκπροσώπου στην προσωρινή Συνέλευση του Τμήματος Ιατρικών Εργαστηρίων της Σχολής Ε.Υ.Π.

Οι εκλογείς προσέρχονται στον χώρο της ψηφοφορίας και παρουσιάζονται στην εφορευτική επιτροπή, η οποία αναγνωρίζει την ταυτότητα τους και επαληθεύει την εγγραφή τους στον εκλογικό κατάλογο. Η αναγνώριση των εκλογέων γίνεται με βάση το δελτίο της αστυνομικής ταυτότητας ή άλλο δημόσιο έγγραφο από το οποίο προκύπτει η ταυτότητα τους, το οποίο οφείλουν να προσκομίζουν στην εφορευτική επιτροπή. Η εφορευτική επιτροπή παραδίδει στον εκλογέα τα ψηφοδέλτια (ψηφοδέλτιο υποψηφίων και λευκό ψηφοδέλτιο) μαζί με τον εκλογικό φάκελο, ο οποίος σφραγίζεται και μονογράφεται από τον πρόεδρο της, κατά το χρόνο που παραδίδεται στον εκλογέα.

Οι εκλογείς αποσύρονται και ψηφίζουν σε ιδιαίτερο χώρο που διαφυλάσσει τη μυστικότητα της ψηφοφορίας και έχει διαμορφωθεί κατάλληλα για το σκοπό αυτό με ευθύνη της οικείας εφορευτικής επιτροπής. Οι εκλογείς κλείνουν οι ίδιοι τον εκλογικό φάκελο και τον ρίχνουν ιδιοχείρως στην οικεία κάλπη, παρουσία του προέδρου της εφορευτικής επιτροπής.

Οι εκλογείς παραλαμβάνουν τα ψηφοδέλτια για την εκλογή στη Συνέλευση του Τμήματος Ιατρικών Εργαστηρίων της Σχολής Ε.Υ.Π.

**8.** Ορίζουμε ότι τα ψηφοδέλτια θα είναι έντυπα, ορθογώνια, από λευκό χαρτί και θα έχουν το μέγεθος χαρτιού Α4. Η εκτύπωση των εντύπων ψηφοδελτίων θα είναι μαύρης απόχρωσης, ενώ τα λευκά ψηφοδέλτια θα έχουν τις ίδιες διαστάσεις με τα έντυπα ψηφοδέλτια και θα προέρχονται από το ίδιο με αυτά χαρτί.

Οι εκλογικοί φάκελοι θα είναι από αδιαφανές χαρτί, λευκής απόχρωσης.

Άκυρο θεωρείται ένα ψηφοδέλτιο κατόπιν απόφασης της εφορευτικής επιτροπής στις ακόλουθες περιπτώσεις:

α) Αν έχει σχήμα, διαστάσεις ή μορφή που διαφέρουν, κατά τρόπο εμφανή, από αυτά που ορίζονται ανωτέρω.

β) Αν δεν είναι έντυπο, καθώς και αν έχει τυπωθεί σε χαρτί ή με μελάνι που το χρώμα του διαφέρει κατά τρόπο εμφανή από αυτά που ορίζονται ανωτέρω.

γ) Αν φέρει σε οποιαδήποτε πλευρά του διαγραφές, εγγραφές, λέξεις, φράσεις, υπογραμμίσεις, στίγματα, ξύσματα, διορθώσεις ή άλλα σημεία που καθιστούν αμφίβολο το περιεχόμενο του ή αποτελούν διακριτικά γνωρίσματα που παραβιάζουν με τρόπο προφανή το απόρρητο της ψηφοφορίας.

δ) Αν φέρει περισσότερους του ενός σταυρούς προτίμησης ή φέρει σταυρό άλλης απόχρωσης πέρα της επιτρεπόμενης.

ε) Αν βρεθεί στον ίδιο φάκελο μαζί με ένα ή περισσότερα άλλα έγκυρα ή άκυρα ή λευκά ψηφοδέλτια ή μαζί με οποιοδήποτε άλλο υλικό, καθώς και αν βρεθεί σε διαφορετικό φάκελο από αυτούς που χρησιμοποιήθηκαν κατά την ψηφοφορία. Αν υπάρχουν σημειωμένα στο φάκελο στίγματα, σημεία ή λέξεις, το ψηφοδέλτιο που περιέχεται σ΄ αυτόν είναι άκυρο, εφόσον κριθεί ότι τα παραπάνω συνιστούν διακριτικά γνωρίσματα που παραβιάζουν προδήλως το απόρρητο της ψηφοφορίας.

**9.** Σημειώνεται ότι τα λευκά ψηφοδέλτια δεν προσμετρώνται στα έγκυρα και στην καταμέτρηση για την εξαγωγή του εκλογικού αποτελέσματος.

Η παρούσα απόφαση να αποσταλεί με ηλεκτρονικό ταχυδρομείο στα μέλη Ε.Τ.Ε.Π του Τμήματος Ιατρικών Εργαστηρίων και να τοιχοκολληθεί σε εμφανές σημείο της Σχολής.

Στο σημείο αυτό η Πρόεδρος κηρύσσει το πέρας της συνεδρίασης της Εφορευτικής Επιτροπής και το πρακτικό διαβάζεται και υπογράφεται από τα μέλη όπως παρακάτω:

|  |  |
| --- | --- |
| **Ο Πρόεδρος της Ε.Ε.** | **Τα Μέλη της ΕΕ** |
|  |  |

Οι υπογραφές έχουν τεθεί στο πρωτότυπο το οποίο τηρείται στο αρχείο της Προέδρου της Εφορευτικής Επιτροπής.